# Упражнение: Сокет чат

## Какво ще направим?

Ще създадем конзолно чат приложение, като изпратените съобщения чрез клиента ще получаваме съответно на сървъра, а комуникацията ще се осъществява посредством сокети.

## Архитектура на проекта

Решението, ще се състои от два проекта, като съответно единият ще служи за сокет сървър, а другият за сокет клиент. Ще поставим и двата проекта под един solution на име ChatApp.



За да се запази проекта в прост вид и да се наблегне върху новите знания за сокети, а не върху шаблони за дизайн, ще поставяме нашият код директно в Main() методите.

## Сървър

Първо ще изградим имплементацията на нашия сървър. За такъв ще използваме конзолно приложение, което отваря нов socket, като се свързва на определен порт и започва да слуша за идващи данни.

Приложението, което ще създадем ще работи само локално. Нека започнем с вземането на адрес данните за хоста ни. Ще използваме статичният клас Dns и в частност метода му GetHostName(), намиращ се в библиотеката System.Net, за да вземем името на текущия хост. След като разполагаме с името на хоста ще използваме метода GetHostEntry(), с параметър името на хоста, на същия клас, за да разглеждаме хоста като IPHostEntry – клас, който служи като контейнер за информация относно интернет хост адрес.

Тази информация ще използваме, за да вземем IPAddress-а на хоста (от списъка с адреси, който IPHostEntry-то съдържа).

IP адресът, който имаме, ще използваме за да създадем нова крайна точка (endpoint), към който трябва да се обърне клиента. Нека създадем нова иснтанция на класа System.Net.IPEndPoint, като за параметри ще подадем IP адреса и порта, към който искаме да се свържем. Нека изберем за порт 11000.

Какво имаме досега:



След като сме създали нашия endpoint е време да създадем и сокет, който да слуша на този IP адрес. Ще създадем нова инстанция на класа Socket, който се намира в библиотеката System.Net.Sockets. За тип на сокета ще изберем Steam – това е типът, който поддържа надеждни, двустранни, базирани на връзка (connection-based) байтови потоци. Този тип сокети използват TCP.

Нека свържем сокета си към крайната ни точка, след което окажем на сокета да започне да слуша. Параметърът backlog, който получава метода Listen() е максималната дължина на опашката от висящи връзки. С масив от байтове ще създадем нашия буфер – размера на данни, който ще получаваме. Нека масивът ни е с размер 1024 байта. Върху вече създаденият ни сокет, който слуша за новоизискани връзки, ще създадем нов сокет, който приема първата заявка за свързване от вече споменатата опашка от висящи връзки.

С два вложени безкрайни цикъла ще проверяваме дали е пристигнало съобщение по нашия сокет. Ако това се е случило, ще го изпишем на екрана (конзолата). За край на съобщението ще приемаме “<EOF>”, което е съкращение стоящо за end of file. Текста получаван по сокета ще четем като ASCII енкодиран. Начинът, по който сокета ще поучава данните е чрез метода си Receive(), а като параметър се подава буфер – ние вече разполагаме с такъв.

Край на изпълнението на програма ще слага въвеждането на съобщение „exit”, за което ще проверяваме и при което ще прекъсваме действието цикъла си. Преди да направим това обаче е нужно да затворим сокета си, което става чрез методите Shutdown() – с параметър SocketShutDown.Both (затваря както за четене, така и за писане) и Close(). Преди да спрем изпълнението на сървъра ще изпишем на конзолата ”Goodbye”.


Как изглежда това:



С това имплементацията на нашия сокет сървър е завършена.

## Клиент

След като разполагаме със сокет сървър, е време да изградим и нашия сокет клиент. По аналогичен начин ще създадем сокет, но този път той ще служи за изпращане на данни.



В този случай ще използваме съответните методи на сокета за изпращане на данни. Съобщението ще четем от конзолата като потребителски вход, след което ще го преобразуваме в масив от байтове, като накрая на всяко съобщение ще долепваме “<EOT>”, за да окажем, че това е краят му (при натискане на enter).

Методът на сокета .Connect(), приемащ крайна точка осъществява връзката със сървъра ни, а методът Send(), приемащ масив от байтове изпраща съобщението към него. Отново ако съобщението е “exit” изпълнението на програмата приключва.

Как излежда това:



С това имплементацията на нашия сокет клиент е завършена.


## Как да използваме приложението

За да използваме приложението, трябва сървърът да е пуснат преди клиента. В противен случай връзката не може да бъде осъществена. За целта ще се възползваме от инструментите на Visual Studio и ще настроим при старт на програта да се пускат едноврменно и сървърът и клиентът, като сървърът да е първи.




От solution explorer-а ще изберем опцията Properties, която можем да открием в падащото меню след десен клик върху името на Solution.

От появилият се екран ще изберем опцията Multiple startup projects, и ще създадем последователността, в която проектите трябва да стартират – в нашия случай отгоре ще сложим сървърът. За Action съответно изберете Start.



При стартиране на проекта би трябвало да се отворят две конзолни приложения – нашият сървър и нашият клиент. В клиентското приложение ще се изпише адреса, на който се е свързал сокета ни, както и съответния порт. На този етап всяко съобщение ще бъде изпратено от клиента на сървъра. Нека тестваме:



За да приключи изпълнението, както на нашия сървър, така и на нашия клиент въвеждаме като съобщение “exit”. Съответно преди да се затвори сървъра изчиства изпратените съобщения и изписва “Goodbye”.

## Как да надградим приложението?

* Използвайте свойствата на многонишковото програмиране, за да направите възможно писането на съобщение и от сървъра.
* Създайте възможност за свързване на множество потребители към сървъра в групов чат.
* Направете възможно всеки клиент да задава потребителско име.
* Реализирайте команди в сървъра, които да променят поведението на чата по ваш избор. Почерпете вдъхновение от командите за ботове в каналите в Дискорд и Телеграм.
* Създайте графичен потребителски интерфейс за приложението с помощта на накоя от следните Microsoft технологии: Windows Forms, Universal Windows Platform (UWP), WinUI, Xamarin.Forms, MAUI.